В бойните действия срещу Германия и нейните съюзници командваният от него флот осигурява снабдяването и впоследствие евакуацията на защитниците на Одеса (август – октомври 1941) и Севастопол (октомври 1941 – юли 1942). По онова време той е командващ Севастополския отбранителен район. Участва в десантната Керченско-Феодосийска операция (в края на 1941 и началото на 1942 г.), а по-късно – и в битката за Кавказ.